sagorsarker/bangla-wikipedia huggingface dataset:
এফসিডাব্লিউ জ্যাক ব্রিসকো ফিফটিন চ্যাম্পিয়নশিপ

দ্য এফসিডাব্লিউ জ্যাক ব্রিসকো ফিফটিন চ্যাম্পিয়নশিপ একটি লুপ্ত পেশাদার কুস্তি শিরোপা। শিরোপাটি পেশাদার কুস্তি সংস্থা ওয়ার্ল্ড রেসলিং এন্টারটেইনমেন্ট(ডাব্লিউডাব্লিউই)-এর মেধা উন্নয়ন ও প্রশিক্ষণ সংস্থা, বর্তমান এনএক্সটি'র পূর্বসূরী ফ্লোরিডা চ্যাম্পিয়নশিপ রেসলিং(এফসিডাব্লিউ)-এর কুস্তিগিরদের জন্য প্রয়াত জ্যাক ব্রিসকো স্মরণে প্রবর্তিত হয়েছিল। ১৫ মিনিট সময়ের 'লৌহমানব' ম্যাচের মাধ্যমে এই শিরোপার বিজয়ী নির্ধারিত হতো। পেশাদারি কুস্তিতে শিরোপা জয়ের পুরস্কার হিসেবে বেল্ট প্রদানের প্রচলন আছে, তবে এই শিরোপার পুরস্কার সরূপ একটি পদক দেয়া হতো।
সেথ রলিন্স ও হুনিচো'র মধ্যে এফসিডাব্লিউ'র প্রথম ১৫ মিনিটের 'লৌহমানব' ম্যাচ অনুষ্ঠিত হয়েছিল। ম্যাচ শেষে এফসিডাব্লিউ'র মহাব্যবস্থাপক ম্যাক্সিন চার জন কুস্তিগির নিয়ে একটি '১৫ মিনিটের লৌহমানব' প্রতিযোগিতা আয়োজনের ঘোষণা দিয়েছিলেন। প্রয়াত কুস্তিগির জ্যাক ব্রিসকোর স্মরণে আয়োজিত "এফসিডাব্লিউ ১৫ ব্রিসকো ক্লাসিক ট্যুর্নামেন্ট"- সেথ রলিন্স, হুনিচো, রিচি স্টিমবোট ও জিন্দার মহলকে নিয়ে আয়োজিত হয়েছিল। প্রতিযোগিতার ফাইনালে সেথ রলিন্স হুনিচোকে হারিয়ে এই শিরোপার উদ্বোধনী বিজয়ী হয়েছিলেন। ফাইনাল ম্যাচটি ডাব্লিউডাব্লিউই কর্তৃক ২০১৭ সালে প্রকাশিত 'এ বেস্ট অব সেথ রলিন্স' শিরোনামের কুস্তি ম্যাচের সংকলনের ডিভিডিতে স্থান পেয়েছিল।
শিরোপাটি ১৩ জানুয়ারি, ২০১১ হতে ১৪ আগস্ট, ২০১২ পর্যন্ত সক্রিয় ছিল। এসময় ৪ জন কুস্তিগির এই শিরোপা ধারণ করেন। সেথ রলিন্স এই শিরোপার প্রথম ও সবচেয়ে বেশি ২৫২ দিন ধরে রেখেছিলেন। অপরদিকে সর্বশেষ শিরোপাধারি ব্র্যাড ম্যাডক্স মাত্র ৫৪ দিন শিরোপা ধরে রাখেন।
আজিজুল হক (মুফতি)

আজিজুল হক (১৯০৩ — ১৯৬১) ছিলেন একজন বাংলাদেশী ইসলামি পণ্ডিত, হানাফি সুন্নি আলেম, শিক্ষাবিদ, সুফি সাধক এবং সমাজ সংস্কারক। তিনি ছিলেন আল জামিয়া আল ইসলামিয়া পটিয়ার প্রতিষ্ঠাতা এবং ১ম আচার্য। তাকে কুতুবুল আলম/কুতুবে যামান মনে করা হয়।
আজিজুল হক ১৯০৩ সালে চট্টগ্রামের পটিয়া থানার অন্তর্গত চরকানাই গ্রামে মুন্সি বাড়ির এক মুসলিম পরিবারে জন্মগ্রহণ করেন। তার পিতার নাম মাওলানা নুর আহমদ যিনি তার এগারো মাস বয়সে মারা যান। অন্যদিকে তার এগারো বছর বয়সে মা মারা যান। তখন থেকে তার দাদা মুন্সি সূরত আলী আজিজুল হককে লালন পালন করেন।
১৯১৪ সালে তার দাদা তাকে আল জামিয়াতুল আরবিয়াতুল ইসলামিয়া জিরিতে জামেয়া জিরির পরিচালক শাহ আহমদ হাসান এর তত্ত্বাবধানে ভর্তি করান।
তিনি যে বছর জামিয়া জিরিতে মেশকাত পড়েন সে বছর শাহ আহমদ হাসান ঘোষণা করলেন যে, আগামী বছর এখানে দাওরায়ে হাদীস শুরু হবে। সুতরাং মেশকাতের ছাত্রদের এখানেই পড়তে হবে। ঘোষণা মোতাবেক, তিনি জামেয়া জিরিতে দাওরায়ে হাদীস (মাস্টার্স) সমাপ্ত করেন।
১৯২৪ সালে দাওরায়ে হাদীস সম্পন্ন করে উচ্চ শিক্ষার জন্য ভারতে দারুল উলুম দেওবন্দ এবং মাযাহির উলুম, সাহারানপুরে হাদীস, দর্শন, ফিকহ ইত্যাদি বিষয়ে উচ্চতর শিক্ষা অর্জন করেন। ১৯২৪ সালে আশরাফ আলী থানবীর সাহচর্যে প্রায় নয় মাস আধ্যাত্মিকতার চর্চা করে দেশে ফিরে আসেন।
১৯২৭ থেকে ১৯৪০ পর্যন্ত জামিয়া জিরিতে তিনি মুফতি ও মুফাসসির পদে অধিষ্ঠিত ছিলেন। ১৯৩৮ সালে তার শিক্ষক
জমিরুদ্দীনের পৃষ্ঠপোষকতায় পটিয়ায় ‘জমিরিয়া কাসেমুল উলুম’ নামে একটি ধর্মীয় শিক্ষাপ্রতিষ্ঠান প্রতিষ্ঠা করেন। যা পরবর্তীতে সময়ে আল জামিয়া আল ইসলামিয়া পটিয়া নামে ইসলামি বিশ্ববিদ্যালয়ে পরিণত হয়। তিনি আজীবন এর আচার্যের দায়িত্ব পালন করেছেন।
জামিয়া জিরিতে অধ্যাপনাকালে তিনি পশ্চিম পটিয়ার অন্তর্গত হরিণখাইন নিবাসী বদিউর রহমান সওদাগরের মেয়ের সাথে বিবাহ বন্ধনে আবদ্ধ হন। তার তিন ছেলে ও চার মেয়ে।
তিনি ১৯৬১ সালের ৩ মার্চ জুমার নামাজের পূর্ব মূহুর্তে মৃত্যুবরণ করেন। আন্দরকিল্লা শাহী জামে মসজিদের তৎকালীন ইমাম আব্দুল করিম মাদানির ইমামতিতে জামিয়া পটিয়ার মাঠে তার জানাজার নামাজ অনুষ্ঠিত হয়। জামিয়ার কবরস্থানে তাকে দাফন করা হয়, বর্তমানে এই কবরস্থানের নাম "“মাকবারায়ে আযীযী”"। মৃত্যুকালে তার বয়স হয়েছিল ৬৩ বছর।
এনজামেনা

এনজামেনা (, ; ; ; ( ) চাদের রাজধানী ও বৃহত্তম শহর। শহরটি লগন ও চারি নদীর সঙ্গমস্থলের নিকটে অবস্থিত, যেখানে এর মুখোমুখিভাবে অবস্থিত ক্যামেরুনের কৌসুরি শহর। শহর দুটি একটি সেতুর দ্বারা একে অপরের সাথে সংযুক্ত। এটি একটি বিশেষ বিধিবদ্ধ অঞ্চল, যা ১০টি জেলা বা আরোনডিসেসমেন্টে বিভক্ত। এটি গবাদি পশু, লবণ, খেজুর এবং শস্যের আঞ্চলিক বাজার। মাংস, মাছ এবং তুলা প্রক্রিয়াকরণ এখানকার প্রধান শিল্প এবং শহরটি চাদে অর্থনৈতিক ক্রিয়াকলাপের কেন্দ্র হিসেবে কাজ করে।
এনজামেনা ফোর্ট-ল্যামি হিসাবে ফরাসি সেনাপতি ইমিল জেন্টিল ১৯০০ সালের ২৯ মে প্রতিষ্ঠা করেছিলেন এবং কিছুদিন আগে কাউসরির যুদ্ধে নিহত হওয়া সেনা কর্মকর্তা আমাদে-ফ্রানকোইস ল্যামির নামানুসারে নামকরণ করেছিলেন। এটি একটি প্রধান বাণিজ্য শহর ছিল এবং অঞ্চল এবং জাতির রাজধানী হয়ে উঠে।
দ্বিতীয় বিশ্বযুদ্ধের সময় ফরাসিরা তাদের সেনাবাহিনী এবং সরবরাহ সরিয়ে নিতে শহরের বিমানবন্দরের উপর নির্ভর করেছিল। ১৯৪২ সালের ২১ জানুয়ারী সোনারকোমন্ডো ব্লেইচের জার্মান হি ১১১ ফোর্ট-লামির বিমানবন্দরে সফলভাবে বোমা মেরে তেলের সরবরাহ এবং দশটি বিমান ধ্বংস করে দিয়েছিল। ফোর্ট-ল্যামি ১৯৫০ সালে প্রথম ব্যাংক শাখা পেয়েছিল, যখন ব্যাংক অফ পশ্চিম আফ্রিকা (বিএও) সেখানে একটি শাখা চালু করেছিল।
এনমেনার প্রধান অর্থনৈতিক উৎস হল কৃষি কাজ। এনজামেনার প্রায় ৮০% মানুষ ফসল আবাদ ও গবাদি পশু পালন সহ কৃষিকাজ ভিত্তিক শিল্পের সাথে জড়িত। এনজামেনার অর্থনীতি ভাল আবহাওয়ার উপর প্রায় সম্পূর্ণ নির্ভরশীল, কম বৃষ্টিপাতের বছরগুলোতে অর্থনীতিকে সংগ্রামী করে তোলে। এনজামেনা বিশ্বব্যাংকের পাশাপাশি আফ্রিকান উন্নয়ন ব্যাংক থেকে আর্থিক সহায়তা পান। এনজামেনায় দক্ষ শ্রমিকদের তেল ও গ্যাস খাতে কাজ করার পাশাপাশি বিদেশী বেসরকারী সংস্থা, চিকিৎসা পরিষেবা এবং ইংরেজি শিক্ষার জন্য শ্রমিকদের উচ্চ চাহিদা রয়েছে। এনজামেনার বাসিন্দারা নিট আয়ের সর্বাধিক পরিমাণে ৬০% পর্যন্ত কর প্রদানে দায়বদ্ধ।
এনজামেনার অবস্থান , এটি লগন ও চারি নদীর সংগমস্থালে অবস্থিত।
প্রাথমিকভাবে প্রশাসনিক কেন্দ্র থাকাকালীন নাসারা স্ট্রিপ বাণিজ্যিক কেন্দ্র ছিল এবং আবাসিক অঞ্চলগুলি যেমন এমবোলো, চাগোয়া, প্যারিস কঙ্গো এবং মুরসাল অন্তর্ভুক্ত। শহরের প্রধান বাণিজ্যিক অ্যাভিনিউ হল অ্যাভিনিউ চার্লস ডি গল।
এফসিডাব্লিউ সাউদার্ন হেভিওয়েট চ্যাম্পিয়নশিপ

দ্য এফসিডাব্লিউ সাউদার্ন হেভিওয়েট চ্যাম্পিয়নশিপ (বাংলাঃ এফসিডাব্লিউ দক্ষিণাঞ্চলীয় ভারী ওজনশ্রেনীর শিরোপা) একটি লুপ্ত পেশাদার কুস্তি শিরোপা। শিরোপাটি পেশাদার কুস্তি সংস্থা ওয়ার্ল্ড রেসলিং এন্টারটেইনমেন্ট(ডাব্লিউডাব্লিউই)-এর মেধা উন্নয়ন ও প্রশিক্ষণ সংস্থা, বর্তমান এনএক্সটি'র পূর্বসূরী ফ্লোরিডা চ্যাম্পিয়নশিপ রেসলিং(এফসিডাব্লিউ)-এর কুস্তিগিরদের জন্য প্রবর্তিত হয়েছিল। এ শিরোপাটি মূলত সংস্থাটির ভারী ওজন শ্রেনীর কুস্তিগিরদের বিভিন্ন প্রতিযোগিতা ও লড়াইয়ের জন্য ২০০৭ সালের ২৬ জুন প্রবর্তিত হয়েছিল।
মাত্র ৬ জন কুস্তিগির এই শিরোপার জয় ও ধারণ করেছিলেন। হ্যারি স্মিথ ছিলেন এই শিরোপার প্রথম ধারক। তিনি ২১-জন কুস্তিগিরের একটি 'ব্যাটল রয়াল' বিজয়ের পুরস্কার হিসেবে এই শিরোপা ধারণ করেছিলেন। শিরোপটি ২০০৮ সালের ২২ মার্চ এফসিডাব্লিউ ফ্লোরিডা হেভিওয়েট চ্যাম্পিয়নশিপের সাথে একীভূত করা হয়।
ডাব্লিউডাব্লিউএফ ইন্টারকন্টিনেন্টাল ট্যাগ টিম চ্যাম্পিয়নশিপ

দ্য ডাব্লিউডাব্লিউএফ ইন্টারকন্টিনেন্টাল ট্যাগ টিম চ্যাম্পিয়নশিপ (বাংলাঃডাব্লিউডাব্লিউএফ আন্তঃমহাদেশীয় ট্যাগ টিম শিরোপা) যুক্তরাষ্ট্রের পেশাদার কুস্তি সংস্থা ওয়ার্ল্ড রেসলিং ফেডারেশন - ডাব্লিউডাব্লিউএফ(বর্তমানে ওয়ার্ল্ড রেসলিং এন্টারটেইনমেন্ট) কর্তৃক প্রবর্তিত একটি স্বল্পকালীন ট্যাগ টিম শিরোপা ছিল। সংস্থাটির সাথে জাপানের কুস্তি সংস্থা "ইউনিভার্সাল লুচা লিব্রে" (ইউডাব্লিউএফ)-এর সাথে কর্মসম্পর্ক স্থাপন উপলক্ষে ১৯৯১ সালের ৭ জানুয়ারি এই শিরোপাটির প্রবর্তন এবং পেরো আগুয়েয়ো ও গ্রান হামাদা'র ট্যাগ টিমকে পুরস্কার হিসেবে দেয়া হয়েছিল।এই শিরোপা রক্ষার কোন লড়াই যুক্তরাষ্ট্রে অনুষ্ঠিত হয়নি। ইউডাব্লিউএফ-এর সাথে ডাব্লিউডাব্লিউএফ কর্মসম্পর্ক ছিন্ন করলে ১৯৯১ সালের জুলাই মাসে শিরোপাটি পরিত্যক্ত হয়।
মুন্সী আবদুল লতিফ

মুন্সী আবদুল লতিফ বাংলাদেশের রাজবাড়ী জেলার রাজনীতিবিদ যিনি রাজবাড়ী-১ আসনের সংসদ সদস্য ছিলেন।
মুন্সী আবদুল লতিফ রাজবাড়ী জেলার খানখানাপুর ইউনিয়নের বালিয়ার চর গ্রামে জন্মগ্রহণ করেন। 
পার্টি নেতা মুন্সী আবদুল লতিফ জাতীয় ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে রাজবাড়ী-১ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনেও তিনি স্বতন্ত্র প্রার্থী হিসেবে রাজবাড়ী-১ আসন থেকে অংশ নিয়ে পরাজিত হয়েছিলেন।
কুইন অব এফসিডাব্লিউ

দ্য কুইন অব এফসিডাব্লিউ (বাংলাঃ এফসিডাব্লিউ-এর রানী) একটি নিষ্ক্রিয় পেশাদারি কুস্তি শিরোপা। শিরোপাটি পেশাদার কুস্তি সংস্থা ওয়ার্ল্ড রেসলিং এন্টারটেইনমেন্ট(ডাব্লিউডাব্লিউই)-এর মেধা উন্নয়ন ও প্রশিক্ষণ সংস্থা, বর্তমান এনএক্সটি'র পূর্বসূরী ফ্লোরিডা চ্যাম্পিয়নশিপ রেসলিং(এফসিডাব্লিউ)-এর মহিলা কুস্তিগিরদের জন্য প্রবর্তিত হয়েছিল। পুরস্কারের রীতি অনুযায়ী এই শিরোপাটি পেশাদার কুস্তির অন্যান্য শিরোপা হতে ব্যাতিক্রম। সাধারণত পেশাদার কুস্তিতে শিরোপা বিজয়ীকে বেল্ট প্রদানের প্রচলন থাকলেও, এই শিরোপার জন্য মুকুট দেয়া হতো।
শিরোপাটি ছিল এফসিডাব্লিউ'র নারী কুস্তিগিরদের জন্য প্রবর্তিত এফসিডাব্লিউ ডিভাস চ্যাম্পিয়নশিপের সমান্তরাল শিরোপা। ২০০৯ সালের ৫ ফেব্রুয়ারি হতে ২০১২ সালের ১৫ মার্চ পর্যন্ত তিন বছরের বেশি সময় শিরোপাটি সক্রিয় ছিল। জীবদ্দশায় মাত্র ৬ জন শিরোপাটি ধারণ করেছিলেন। এঞ্জেলা ফং এই শিরোপার প্রথম ও র‍্যাকুয়েল ডিয়াজ সর্বশেষ ধারণকারি।
'কুইন অব এফসিডাব্লিউ"র "শিরোপা বিজয়ের জন্য আট মহিলা কুস্তিগিরের একটি প্রতিযোগিতা হয়েছিল। এঞ্জেলা ফং ঐ প্রতিযোগিতা বিজয়ী হতে এই শিরোপা মুকুট ধারণ করেন।
ফিলিস্তিন জাতীয় মহিলা ফুটবল দল

ফিলিস্তিন জাতীয় মহিলা ফুটবল দল হচ্ছে ফিলিস্তিনের নারীদের জাতীয় ফুটবল দল। ২০০৩ সালে সমর আরজ নামক এক নারী এই দলটি প্রতিষ্ঠা করেন। ২০০৫ সালের ২৩শে সেপ্টেম্বর তারিখে, এই দলটি তাদের প্রথম আন্তর্জাতিক ম্যাচ খেলে, যেখানে তারা জর্দানের কাছে ০–৯ গলেপরাজিত হয়েছিল। ২০০৫ সাল হতে এপর্যন্ত, দলটি ৫ বার পশ্চিম এশীয় ফুটবল ফেডারেশন চ্যাম্পিয়নশিপে অংশগ্রহণ করেছে।
আলাদিন, ওয়াইয়োমিং

আলাদিন যুক্তরাষ্ট্রের ওয়াইয়োমিং অঙ্গরাজ্যের পূর্ব ক্রুক কাউন্টিতে অবস্থিত একটি হ্যামলেট। ক্রুক কাউন্টির সদর দপ্তর সানডেন্সের উত্তর-পূর্বে ডব্লিউওয়াইও ২৪ ও ডব্লিউওয়াইও ১১১ মহাসড়কের সংযোগস্থলে আলাদিন হ্যামলেটের অবস্থান। এটি সাগরপৃষ্ঠ থেকে উঁচু। অনিয়মিত হলেও আলাদিনে একটি ডাকঘর রয়েছে, যার জিপ কোড ৮২৭১০। স্থানীয় কয়লা শ্রমিকদের খাদ্য সরবরাহের জন্য ১৮৯৬ সালে নির্মিত সাধারণ দোকানে ডাকঘরটি অবস্থিত।
২০১৪ সালের জুলাই মাসে শহরটির মালিক ব্র‍্যাঙ্গল পরিবার ১.৫ মিলিয়ন মার্কিন ডলারে শহরটি বিক্রির ঘোষণা দেয়। কাঙ্ক্ষিত দামে বিক্রি না হওয়ায়, ব্র‍্যাঙ্গল পরিবারের পক্ষে রিক ব্র‍্যাঙ্গল শহরটি নিলামে তোলেন। ২০১৭ সালের ২ জুন নিলাম হওয়ার পর শহরটি বিক্রি হলেও চুক্তিতে আসতে ব্যর্থ হয়। ২০১৯ সালের জুন মাসে ট্রেন্ট পোপ শহরটি কিনে নেয়।
২০০৯ সালের যুক্তরাষ্ট্রের জনগণনা অনুযায়ী আলাদিনে ৫টি পরিবারে ১৫ জন লোক বাস করলেও কয়লা উত্তোলনের সময় ২০০ জন পর্যন্ত লোকের বসবাস ছিল। ক্রুক কাউন্টি বিদ্যালয় জেলা নম্বর ১-এর মাধ্যমে আলাদিনে গণশিক্ষা পরিচালনা করা হয়৷
কোপেন জলবায়ু শ্রেণীকরণ অনুযায়ী আলাদিনের জলবায়ু আংশিক মরুজ।
১৯৮৬ সালের বিজ্ঞান কল্পকাহিনী নির্ভর পারিবারিক চলচ্চিত্র ""-এর পটভূমির ঘটনাসমূহ আলাদিনে সংঘটিত হয়।
এম এ আউয়াল (নারায়ণগঞ্জের রাজনীতিবিদ)

এম এ আউয়াল বাংলাদেশের নারায়ণগঞ্জ জেলার রাজনীতিবিদ ও নারায়ণগঞ্জ-২ আসনের সাবেক সংসদ সদস্য।
এম এ আউয়াল নারায়ণগঞ্জ জেলায় জন্মগ্রহণ করেন।
এম এ আউয়াল ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে নারায়ণগঞ্জ-২ আসন থেকে সংসদ সদস্য নির্বাচিত হন।
১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে নারায়ণগঞ্জ-২ আসন থেকে তিনি পরাজিত হয়েছিলেন।
লাভ চেয়ার

লাভ চেয়ার (ফরাসী সিজ ডি'মুর) হ'ল বিশ শতকের গোড়ার দিকে ফরাসি ফার্নিচার প্রস্তুতকারকের দ্বারা তৈরি এক ডিভাইস যা দুর্নীতিবাজ ব্রিটিশ কিং এডওয়ার্ড সপ্তমকে একই সাথে দুই বা ততোধিক মহিলার সাথে যৌনমিলনের সুযোগ করে দেয়। 
চেয়ারটি প্রথমে সউবারিয়ার আসবাব প্রস্তুতকারক তৈরি করেছিলেন, যা এখন (২০১৮ হিসাবে) ডিভাইসের বর্তমান মালিক হয়ে গেছে। রাজার কোমরের মাপ ৪৮ ইঞ্চি (১২২ সেন্টিমিটার) তাঁর রাজ্যাভিষেকের অল্প আগে যে সময়ে তার পতিতালয়ে গমন বন্ধ হয়ে যেতে পারে। এর আগে, কিং প্যারিসের "লে চাবানাইস" পতিতালয়ে নিয়মিত যাতায়াত করতেন এবং চেয়ারটি বিশেষত সেখানে রাজার সফরের জন্য তৈরি করা হয়েছিল। চেয়ারটি তাকে তার নারীসঙ্গীদের পিষে না ফেলে নিজের যৌনবাসনা পূরণের সুযোগ করে দেয়।
জন্মদিনে (কাব্যগ্রন্থ)

জন্মদিনে রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৪১ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি।
প্রজ্ঞা জয়সওয়াল

প্রজ্ঞা জয়সওয়াল (জন্ম: ১২ জানুয়ারি ১৯৯১) একজন ভারতীয় চলচ্চিত্র অভিনেত্রী এবং মডেল। তিনি মূলত তেলুগু চলচ্চিত্রে অভিনয় করে থাকেন।
জয়সওয়াল ভারতের মধ্যপ্রদেশের জব্বলপুরে জন্মগ্রহণ করেন এবং সেখানেই বেড়ে ওঠেন। তিনি পুনের সিম্বায়োসিস ল' স্কুল থেকে অধ্যয়ন সম্পন্ন করেছিলেন।
সিম্বায়োসিস বিশ্ববিদ্যালয়ে তার আরভমাণ দিনগুলিতে তিনি বিভিন্ন সুন্দরী প্রতিযোগিতায় অংশগ্রহণ করেছিলেন এবং একজন সফল মডেল হতে সক্ষম হয়েছিলেন। ২০১৪ সালের ২২ জানুয়ারি তিনি শিল্প ও সংস্কৃতি ক্ষেত্রে কৃতিত্বের জন্য সিম্বায়োসিস সংস্কৃত পুরস্কার অর্জন করেছিলেন।
লুরগান মেইল

"লুরগান মেইল," ১৮৮৯ সালে লুইস রবার্ট রিচার্ডসন প্রতিষ্ঠা করেছিলেন। "লুরগান মেইল" উত্তর আয়ারল্যান্ডের কাউন্টি আরমাঘের লুরগান ভিত্তিক একটি ট্যাবলয়েড সাপ্তাহিক পত্রিকা। এটি বুধবার সন্ধ্যায় প্রকাশিত হয়েছে, যদিও প্রতিটি সংস্করণ সর্বদা বৃহস্পতিবারের তারিখ থাকে এবং কেবল লুরগানে নয়, কাছের শহর যেমন ওয়ারিংসটাউন এবং ক্রেগাভন বরো অঞ্চলের প্রতিবেদন প্রকাশ করে। এটি জনস্টন পাবলিশিং (এনআই) দ্বারা পরিচালিত, জনস্টন প্রেসের একটি হোল্ডিং সংস্থা, যিনি আয়ারল্যান্ড এবং যুক্তরাজ্য জুড়ে অনেক উপাধির মালিক।
সঞ্চিতা শেট্টি

সঞ্চিতা শেট্টি একজন ভারতীয় চলচ্চিত্র অভিনেত্রী, তিনি তামিল, কন্নড় এবং তেলুগু চলচ্চিত্রে অভিনয় করেছেন। সহায়ক চরিত্রে অভিনয় করার পরে তিনি "সুধু কাভভুম" (২০১৩)-তে নারী মুখ্য চরিত্রে অভিনয়ের পর প্রথম সাফল্য অর্জন করেছিলেন।
সঞ্চিতা কন্নড় হিট চলচ্চিত্র "মুঙ্গারু মালে"-তে নারী মুখ্য চরিত্রের (পূজা গান্ধী) বান্ধবী হিসাবে অভিনয়ে আত্মপ্রকাশ করেছিলেন। পরের তিন বছরে তিনি তিনটি কন্নড় চলচ্চিত্রে সহায়ক ভূমিকায় হাজির হয়েছিলেন। তিনি "গগনাচুকি" নামে একটি ছবিতেও কাজ করেছিলেন, তবে সেটি মুক্তি পায়নি। তিনি তামিল চলচ্চিত্রে কাজ করতে কন্নড় শিল্প ত্যাগ করেন এবং সহায়ক ভূমিকায় অভিনয়ের জন্য আর রাজি হননি। ২০১২ সালে তিনি "কোল্লাইকরণ"-এ তার প্রথম মুখ্য চরিত্রে অভিনয়ের জন্য স্বাক্ষর করেছিলেন।
মনসা রাধাকৃষ্ণণ

মনসা রাধাকৃষ্ণণ (জন্ম: ২৯ সেপ্টেম্বর ১৯৯৮) একজন ভারতীয় চলচ্চিত্র অভিনেত্রী, যিনি মূলত মালয়ালম চলচ্চিত্রে অভিনয় করে থাকেন।
মনসা ভারতের কেরলের এর্নাকুলামে রাধাকৃষ্ণন ভি.কে. ও শ্রীকলার পরিবারে জন্মগ্রহণ করেছিলেন এবং তিনি দুবাইয়ে বেড়ে ওঠেছিলেন। তিনি দুবাইয়ের ভারতীয় উচ্চ বিদ্যালয় থেকে দশম শ্রেণি পর্যন্ত পড়াশোনা করেছিলেন এবং তার উচ্চ মাধ্যমিকের পড়াশোনা ত্রিপুণিতুরার চয়েজ স্কুল থেকে সম্পন্ন করেছিলেন। তিনি ভারতীয় ধ্রুপদী নৃত্য, সিনেমাটিক নৃত্য এবং গিটার শিখেছিলেন। মনসা বর্তমানে মুথুট ইনস্টিটিউট অব টেকনোলজি অ্যান্ড সায়েন্স (এমআইটিএস)-এ কম্পিউটার সায়েন্স অ্যান্ড ইঞ্জিনিয়ারিংয়ের উপর পড়াশোনা করছেন।
অঞ্জু কুরিয়ান

অঞ্জু কুরিয়ান (জন্ম: ৯ আগস্ট ১৯৯৩) একজন ভারতীয় চলচ্চিত্র অভিনেত্রী, যিনি মূলত মালয়ালম চলচ্চিত্রে অভিনয় করে থাকেন। ২০১৬ সালের মালয়ালম চলচ্চিত্র "কবি উদেশিচাথু" এবং ২০১৮ সালে নির্মিত চলচ্চিত্র "নঞ্জন প্রকাশন"-এ তার ভূমিকার জন্য অধিক পরিচিত।
অঞ্জু মালয়ালম চলচ্চিত্র জগতে তার কর্মজীবন শুরু করেছিলেন "নেরাম" চলচ্চিত্রে একটি সহায়ক ভূমিকায় অভিনয় দিয়ে, যেটি পরিচালনা করেছিলেন আলফোনসে পুথরেন। পরের বছর তিনি "ওম শান্তি ওশানা"-তে একটি সহায়ক ভূমিকায় অভিনয় করেছিলেন। তিনি বেশ কয়েকটি স্বল্পদৈর্ঘ্য চলচ্চিত্র এবং সংগীত ভিডিওতেও অভিনয় করেছিলেন। ২০১৯ সালে মুক্তিপ্রাপ্ত মালয়ালম চলচ্চিত্র "শিবু" এবং "জ্যাক অ্যান্ড ড্যানিয়েল"-এ তিনি নারী মুখ্য চরিত্রে অভিনয় করেছিলেন।
গৌরি জি. কিশান

গৌরি জি. কিশান একজন ভারতীয় অভিনেত্রী, যিনি দক্ষিণ ভারতীয় চলচ্চিত্রে অভিনয় করে থাকেন। তিনি "'৯৬" (২০১৮) চলচ্চিত্রে তার ভূমিকার জন্য পরিচিত।
গৌরি ২০১৯ সালের নভেম্বর পর্যন্ত বেঙ্গালুরুতে খ্রিস্ট বিশ্ববিদ্যালয়ে পড়াশোনা করছেন। তার মা বাইকম এবং বাবা আদূরের অধিবাসী। তার মাতৃভাষা হল মালয়ালম। তিনি তার জীবনের অধিকাংশ সময় চেন্নাইয়ে কাটিয়েছেন।
সঞ্জনা আনন্দ

সঞ্জনা আনন্দ একজন ভারতীয় অভিনেত্রী, যিনি কন্নড় চলচ্চিত্রে অভিনয় করে থাকেন।
সঞ্জনা "কেমিস্ট্রি অব কারিয়াপ্পা" চলচ্চিত্রের মাধ্যমে অভিনয়ে আত্মপ্রকাশ করেছিলেন, যেটি ২০১৯ সালের ফেব্রুয়ারিতে মুক্তি পেয়েছিল। তার দ্বিতীয় চলচ্চিত্র "মালে বিল্লু" মুক্তি পায় ২০১৯ সালের জুলাইয়ে।
তিনি দুনিয়া বিজয়'র পরিচালনায় নির্মিত "সালাগা", অজয় রাও'র বিপরীতে "সকিওয়ালা", চিরঞ্জীবি সারজার বিপরীতে "কুসকা" এবং "ক্ষত্রিয়"-তে নারী মুখ্য চরিত্রে অভিনয় করেছেন। তিনি বিক্রম যোগানন্দ পরিচালিত ওয়েব ধারাবাহিক "হানিমুন"-এও অভিনয় করবেন। প্রণয়ধর্মী থ্রিলার চলচ্চিত্র "উইন্ডো সিট"-এ নিরূপ ভান্ডারির বিপরীতে অভিনয় করবেন এমন দুই মুখ্য অভিনেত্রীদের মধ্যে তিনিও থাকবেন বলে জানা গেছে।
আলাদিন, ক্যালিফোর্নিয়া

আলাদিন যুক্তরাষ্ট্রের ক্যালিফোর্নিয়া অঙ্গরাজ্যের মার্সিড কাউন্টিতে অবস্থিত একটি পরিত্যক্ত মানববসতি। এটি ক্যালিফোর্নিয়ার ক্র‍্যাসি শহর থেকে উত্তর-পশ্চিমে অবস্থিত।
আলাদিনে ১৯১৪ সাল থেকে ১৯১৯ সাল পর্যন্ত একটি ডাকঘর চালু ছিল।
বড়দিদি (চলচ্চিত্র)

বড়দিদি হল একটি জনপ্রিয় বাংলা চলচ্চিত্র যা পরিচালনা করেন অজয় কর। শরৎচন্দ্র চট্টোপাধ্যায়এর বড়দিদি উপন্যাস অবলম্বনে এই চলচ্চিত্রটি নির্মিত হয়েছিল। এই চলচ্চিত্রটি ১৯৫৭ সালে শরৎ বানীচিত্র ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অনিল বাগচি। এই চলচ্চিত্রটির মুখ্য চরিত্রে অভিনয় করেন উত্তম কুমার, মলিনা দেবী, ছবি বিশ্বাস, তুলসী চক্রবর্তী এবং মঞ্জু দে।
আসকার আসকারভ

আসকার আসকারভ (ইংরেজি: Askar Askarov; জন্ম ৯ অক্টোবর ১৯৯২) হলেন একজন রাশিয়ান মিশ্র মার্শাল আর্ট শিল্পী এবং ফ্রিস্টাইল কুস্তিগির। তিনি বর্তমানে আলটিমেট ফাইটিং চ্যাম্পিয়নশিপের (ইউএফসি) ফ্লাইওয়েট বিভাগে প্রতিদ্বন্দ্বিতা করেন। ২০১৩ সাল থেকে একজন পেশাদার মিশ্র মার্শাল আর্টিস্ট আসকারভ এর আগে অ্যাবসুলিউট চ্যাম্পিয়নশিপ বারকুট (এসিবি) এবং ২০১৭এর গ্রীষ্মের ডিফ্লাইম্পিকে ৬১ কেজি ফ্রিস্টাইল কুস্তি বিভাগে সোনার পদক জিতেন। ২০২০ সালের ১০ জুনে তিনি ইউএফসি ফ্লাইওয়েট র‌্যাঙ্কিংয়ে #৭ নম্বর অবস্থানে ছিলেন।
জুলাই ২০১৩ তে রাশিয়ায় আসকারভের পেশাদার এমএমএ কুস্তিতে অভিষেক ঘটে।
২০১৬ সালে তিনি পঞ্চম রাউন্ডে জোসে মারিয়া টমকে আত্মসমর্পণ এর মাধ্যমে হারিয়ে প্রথম এসিবি ফ্লাইওয়েট চ্যাম্পিয়ন হয়েছিলেন। বেল্ট ছেড়ে ‍দিয়ে সংগঠন ত্যাগ করার আগে তিনি অ্যান্থনি লিওন এবং রসুল আলবাসখানভের বিরুদ্ধে দু'বার বেল্ট রক্ষা করেছিলেন।
আসকারভ ইউএফসি ফাইট নাইট: রদ্রিগেজ বনাম স্টিফেনস এর মূল কার্ডে ব্র্যানডন মোরেনোর বিপক্ষে ইউএফসি অভিষেক ঘটে। যদিও মোরেনো মেক্সিকোয় তার নিজস্ব ভক্তদের সামনে প্রতিদ্বন্দ্বিতা করেন, তবুও তারা তিন রাউন্ড শেষে ড্র নিষ্পত্তির জন্য লড়াই করেন।
১৮ জানুয়ারি ২০২০ তারিখে অ্যাক্টাগনে তার দ্বিতীয় লড়াইয়ে আসকারভ ইউএফসি ২৪৬-এ প্রাক্তন ইউএফসি ফ্লাইওয়েট চ্যাম্পিয়নের চ্যালেঞ্জার টিম এলিয়টের মুখোমুখি হন। অসকারভ সর্বসম্মত সিদ্ধান্তের মাধ্যমে বিজয়ী হন।
প্রচারণার জন্য তার তৃতীয় লঢ়াইয়ে আসকারভ ১৯ জুলাই, ২০২০ তারিখে ইউএফসি ফাইট নাইট ১৭২ এ আলেকজান্ডার প্যান্টোজার মুখোমুখি হন। অসকারভ সর্বসম্মত সিদ্ধান্তের মাধ্যমে ম্যাচটিতে বিজয়ী হন।
আসকারভ বধির হয়ে জন্মগ্রহণ করেছিলেন এবং যদিও তাঁর শ্রবণশক্তি উন্নত হয়েছে, তবে তিনি বেশিরভাগ লোকের তুলনায় প্রায় ২০% শব্দ শুনতে পান, যার অর্থ তিনি লড়াইয়ের সময় তাঁর দলের নির্দেশনা শুনতে পান না।. আসকারভ ২০১৭ সালে তুরস্কের সামসুনে গ্রীষ্মকালীন ডিফ্লাইম্পিক সহ জাতীয় বধির কুস্তি দলের অংশ হিসাবে রাশিয়ার প্রতিনিধিত্ব করেছেন, ডিফ্লাইম্পিকস-এ তিনি স্বর্ণপদক জিতেন।
রেশমা পচুপুলেটি

রেশমা পচুপুলেটি একজন ভারতীয় চলচ্চিত্র ও টেলিভিশন অভিনেত্রী, যিনি তামিল ও মালয়ালম ভাষার চলচ্চিত্রে অভিনয় করেছেন।
স্মৃতি ভেঙ্কট

স্মৃতি ভেঙ্কট একজন ভারতীয় তামিল চলচ্চিত্র অভিনেত্রী। তিনি একজন মডেল হিসেবে কর্মজীবন শুরু করে শ্রী কুমারান জুয়েলারি ও কল্যাণ জুয়েলারির মতো বিভিন্ন বিজ্ঞাপনে কাজ করেছিলেন এবং ২০১৯ সালের তামিল চলচ্চিত্র "থাদাম"-এর মাধ্যমে চলচ্চিত্রে অভিষেক করেন।
স্মৃতি দীর্ঘদিন মডেলিং এবং টেলিভিশন বিজ্ঞাপনে কাজ করেছিলেন। তাকে "মুন্ডাসুপট্টি" (২০১৪)-তে একটি ভূমিকায় প্রস্তাব দেওয়া হয়েছিল, কিন্তু কলেজে অধ্যয়নকালীন তিনি সেই প্রস্তাবটি প্রত্যাখ্যান করেছিলেন। ২০১৯ সালে মাগিজ তিরুমেনি তাকে "থাদাম"-এর অন্যতম মুখ্য অভিনেত্রী হিসাবে অভিনয় করিয়েছিলেন, যেখানে তিনি "অনন্তী"-এর চরিত্রে অভিনয় করেছিলেন। "থাদাম" চলচ্চিত্রে অভিনয়ের পরে তিনি আরও দুটি চলচ্চিত্র "থিরপুগাল ভিরকাপাদুম" এবং "মুকুটি আম্মান"-এ অভিনয় করেছিলেন। "থেরপুগাল বিরকপাদুম"-এ তিনি সত্যরাজের মেয়ে চরিত্রে অভিনয় করেন, যিনি একজন মেডিকেল শিক্ষার্থী ছিলেন। এছাড়াও তিনি "ভানাম"-এ অভিনয় করেছেন।
অনাঘা

অনাঘা মারুথোরা একজন ভারতীয় মডেল এবং চলচ্চিত্র অভিনেত্রী, যিনি মালয়ালম ও তামিল চলচ্চিত্রে অভিনয় করে থাকেন। তিনি মালয়ালম চলচ্চিত্র "রোসাপু" (২০১৮) এবং তামিল চলচ্চিত্র "নাটপে থুনাই" (২০১৯)-এর জন্য অধিক পরিচিত।
অনাঘা এলকে মারুথোরা ২০১৩ সালে রঞ্জন প্রমোদ পরিচালিত মালয়ালম চলচ্চিত্র "রক্ষাধিকারী বাইজু" দিয়ে তার অভিনয়ের পরিচিতি শুরু করেছিলেন। অনাঘার বাবার নাম কুট্টিকৃষ্ণান এবং মা লীলা, দুজনেই অবসরপ্রাপ্ত শিক্ষক। তিনি প্রাথমিক বিদ্যালয়ের পাঠ কালিকটের শ্রী গোকুলাম পাবলিক স্কুল থেকে সম্পন্ন করেছিলেন।
রুহানি শর্মা

রুহানি শর্মা (জন্ম: ১৮ সেপ্টেম্বর ১৯৯৪) একজন ভারতীয় চলচ্চিত্র অভিনেত্রী এবং পাঞ্জাবী মডেল। তিনি তেলুগু, হিন্দি, তামিল এবং মালয়ালম চলচ্চিত্রে অভিনয় করেছেন। রুহানি প্রণয়ধর্মী "চি লা সো" (২০১৮)-তে তার অভিনীত ভূমিকার জন্য প্রশংসিত হয়ছিলেন।
রুহানি শর্মা হিমাচল প্রদেশের সোলানে জন্মগ্রহণ করেছিলেন। রুহানি ২০১৩ সালে পাঞ্জাবী গান "ক্লাসরুম" এবং "কুড়ি তু পটাকা"-তে উপস্থিত হয়েছিলেন। "কাদাইসি বেঞ্চ কার্তি"-এর মাধ্যমে তিনি তামিল চলচ্চিত্রে অভিষেক করেছিলেন। ২০১৮ সালে তিনি রাহুল রবীন্দ্রন পরিচালিত "চি লা সো"-তে অভিনয়ের মাধ্যমে তেলুগু চলচ্চিত্রে অভিষেক করেছিলেন এবং তার অভিনয় প্রশংসিত হয়েছিল। ২০১২ সালে তিনি রঞ্জিত শঙ্কর রচিত ও পরিচালিত থ্রিলার চলচ্চিত্র "কমলা"-এর মাধ্যমে মালয়ালম চলচ্চিত্রে আত্মপ্রকাশ করেছিলেন।
ক্যাসি রডিশ

ক্যাসি রডিশ (, জন্ম: ১০ জুন ১৯৮০) হলেন একজন আমেরিকান মিশ্র মার্শাল আর্টিস্ট, যিনি এটমওয়েট বিভাগে প্রতিদ্বন্দ্বিতা করেন। তিনি ইনভিক্‌টা ফাইটিং চ্যাম্পিয়নশিপ বা এফসিতে লড়াই করেছেন।
বেসি লাভ

বেসি লাভ (জন্ম জুয়ানিটা হর্টন; ১০ সেপ্টেম্বর ১৮৯৮ - ২৬ এপ্রিল ১৯৮৬) ছিলেন একজন মার্কিন-ব্রিটিশ অভিনেত্রী। তিনি নির্বাক ও সবাক চলচ্চিত্রের প্রাথমিক সময়ে নিষ্পাপ, তরুণী ও বিনোদন প্রদানকারী প্রধান অভিনেত্রী হিসেবে কাজ করে খ্যাতি অর্জন করেন। নির্বাক চলচ্চিত্র থেকে শুরু করে সবাক চলচ্চিত্র, মঞ্চ, বেতার ও টেলিভিশনে তার কর্মজীবনের ব্যপ্তি ছিল প্রায় আট দশক। তিনি "দ্য ব্রডওয়ে মেলডি" (১৯২৯) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
লাভ ১৮৯৮ সালের ১০ই সেপ্টেম্বর টেক্সাস অঙ্গরাজ্যের মিডল্যান্ডে জন্মগ্রহণ করেন। তার জন্মনাম জুয়ানিটা হর্টন। তার পিতা জন ক্রস হর্টন এবং মাতা এমা জেন হর্টন (বিবাবপূর্ব স্যাভেজ)। তার পিতা ছিলেন রাখাল ও বারটেন্ডার, এবং তার মাতা একটি রেস্তোরাঁয় কাজ করতেন। লাভ অষ্টম শ্রেণি পর্যন্ত মিডল্যান্ডের একটি বিদ্যালয়ে পড়াশোনা করেন, এরপর তারা সপরিবারে অ্যারিজোনা, নিউ মেক্সিকো ও সর্বশেষ ক্যালিফোর্নিয়ায় যান এবং সেখানে হলিউডে স্থায়ীভাবে বসবাস শুরু করেন। হলিউডে তার পিতা কাইরোপ্র্যাক্টর হিসেবে কাজ করেন, এবং তার মাতা জ্যান্টজেন্‌স নিটওয়্যার অ্যান্ড বাদিং স্যুটস ফ্যাক্টরিতে কাজ করতেন।
অতুল্য রবি

অথুল্য রবি একজন ভারতীয় অভিনেত্রী, যিনি মূলত তামিল চলচ্চিত্রে অভিনয় করে থাকেন। "কাধাল কান কাট্টুধে" (২০১৭) চলচ্চিত্রের মাধ্যমে অভিষেকের পর অথুল্য ভিজেড দুরাই'র "ইয়েমালি" (২০১৮) এবং সমুথিরাকানী'র "নাডোডিগল ২" (২০১৯)।
ওয়ার্সেস্টার নিউজ

দ্য ওয়ার্সেস্টার নিউজ একটি ট্যাবলয়েড সংবাদপত্র এবং ওয়ার্সেস্টার (যুক্তরাজ্য) এর একমাত্র দৈনিক পত্রিকা, কাউন্টির মধ্যে ওয়ার্সেস্টার শহর এবং আশেপাশের অঞ্চলগুলি সম্পর্কে ব্রেকিং নিউজ এবং স্থানীয় বিষয়গুলির প্রতিবেদন করে। এটি ২০০৫ এর জুলাইয়ে পুনর্নবীকরণ না হওয়া অবধি এর নাম ওয়ার্সেস্টার ইভেনিং নিউজ ছিল।
সংবাদপত্রটির মালিকানা নিউজকোয়েস্ট মিডিয়া গ্রুপের, যা ১৯৯৯ সালে ইউএসএ ভিত্তিক গ্যানেট দ্বারা অধিগ্রহণ করা হয়েছিল।
"ওয়ার্সেস্টার নিউজকে" ২০১০ সালের মিডল্যান্ডসের সেরা স্থানীয় সংবাদপত্রের নাম দেওয়া হয়েছিল।
গ্রেস মুর

ম্যারি উইলি গ্রেস মুর (৫ ডিসেম্বর ১৮৯৮ - ২৬ জানুয়ারি ১৯৪৭) ছিলেন একজন মার্কিন সোপরানো ও অভিনেত্রী। "টেনেসির বুলবুলি" নামে পরিচিত মুর তার চলচ্চিত্র দিয়ে অধিকতর দর্শকের কাছে গীতিনাট্যকে জনপ্রিয় করে তুলেছিলেন। তিনি "ওয়ান নাইট অব লাভ" (১৯৩৪) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
মুর ১৯৪৭ সালে ৪৮ বছর বয়সে এক বিমান দুর্ঘটনায় মৃত্যুবরণ করেন। ১৯৪৪ সালে তিনি "ইউ আর অনলি হিউম্যান ওয়ান্স" নামে একটি আত্মজীবনী প্রকাশ করেছিলেন। ১৯৫৩ সালে তার জীবনের উপর ভিত্তি করে "সো দিস ইজ লাভ" নামে একটি চলচ্চিত্র নির্মিত হয়।
মুর ১৮৯৮ সালের ৫ই ডিসেম্বর টেনেসি অঙ্গরাজ্যের কোক কাউন্টির স্ল্যাবটাউন সম্প্রদায়ে জন্মগ্রহণ করেন। তার পিতা রিচার্ড লসন মুর এবং মাতা টেসা জেন (বিবাহপূর্ব স্টোকলি)। তার যখন দুই বছর বয়স তখন তারা সপরিবারে নক্সভিলে চলে যান। নক্সভিলে কয়েক বছর থাকার পর তারা পুনরায় টেনেসির জেলিকো চলে যান, সেখানে মুর তার কিশোর বয়স কাটান। জেলিকোতে মাধ্যমিক সম্পন্ন করার পর তিনি ন্যাশভিলের ওয়ার্ড-বেলমন্ট কলেজে কিছুদিন পড়াশোনা করেন। এরপর তারা ওয়াশিংটন, ডি.সি. ও পরে নিউ ইয়র্ক সিটিতে যান এবং তার সঙ্গীতের প্রশিক্ষণ চালিয়ে যান ও তার কর্মজীবন শুরু করেন। তার প্রথম পারিশ্রমিক প্রাপ্ত কাজ ছিল গ্রিনউইচ গ্রামের ব্ল্যাক ক্যাট কেফেতে সঙ্গীত পরিবেশনা।
সবাক চলচ্চিত্র যুগের শুরুর দিকে হলিউডের প্রতি আকৃষ্ট হয়ে মুর ১৯৩০ সালে "আ লেডিস মোরালস" চলচ্চিত্রে জেনি লিন্ড চরিত্রে অভিনয়ের মধ্য দিয়ে চলচ্চিত্রে অভিনয় শুরু করেন। আরভিং থালবার্গ প্রযোজিত মেট্রো-গোল্ডউইন-মেয়ারের চলচ্চিত্রটি পরিচালনা করেন সিডনি ফ্র্যাঙ্কলিন। একই বছর তিনি পুনরায় এমজিএমের প্রযোজনায় লরেন্স টিবেটের সাথে "নিউ মুন" চলচ্চিত্রে অভিনয় করেন। এটি সিগমুন্ড রোমবার্গের গীতিনাট্য "দ্য নিউ মুন"-এর প্রথম চলচ্চিত্র সংস্করণ। কয়েক বছরের চলচ্চিত্র বিরতির পর তিনি কলাম্বিয়া পিকচার্সের "ওয়ান নাইট অব লাভ" (১৯৩৪) দিয়ে চলচ্চিত্রে ফিরে আসেন এবং এই চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
মুর ১৯৩১ সালের ১৫ই জুলাই কানে স্পেনীয় অভিনেতা ভালেন্তিন পারেরার সাথে বিবাহবন্ধনে আবদ্ধ হন। তাদের কোন সন্তান ছিল না। ১৯৩০-এর দশকে হলিউড, কান ও কানেটিকাটে তাদের বাড়ি ছিল।
গ্রেস মুর ১৯৪৭ সালের ২৬শে জানুয়ারি কোপেনহেগেন বিমানবন্দরের নিকটে এক বিমান দুর্ঘটনায় মৃত্যুবরণ করেন। মৃত্যুকালে তার বয়স হয়েছিল ৪৮ বছর। এই দুর্ঘটনায় সুইডেনের যুবরাজ গুস্তাফ আডলফও মারা গিয়েছিলেন। তাকে ফরেস্ট হিলস সেমাট্রিতে সমাহিত করা হয়।
কণিকা (কাব্যগ্রন্থ)

কণিকা হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৮৯৯ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি।
রবীন্দ্রনাথ তাঁর "কণিকা" কাব্যগ্রন্থটি প্রমথনাথ রায়চৌধুরীকে উৎসর্গ করেন।
"কণিকা" কাব্যে রবীন্দ্রনাথের তাত্ত্বিক দৃষ্টিভঙ্গির প্রকাশ পেয়েছে। এই গ্রন্থের অধিকাংশ কবিতাই নীতিশিক্ষামূলক। এতে সংস্কৃত কাব্য সুভাষিতাবলীর প্রভাব রয়েছে।
ইসলাম সালাহ

ইসলাম সালাহ (, ; জন্ম: ১ জুলাই ১৯৯১ অথবা ৭ জানুয়ারি ১৯৯১) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লীগের শীর্ষ স্তর মিশরীয় প্রিমিয়ার লীগের ক্লাব আল-মাসরির হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।
বিজয়া দশমী

বিজয়া দশমী (, "ওয়িজয়্অদশমী", ) প্রতি বছর নবরাত্রির বা দুর্গাপূজার শেষ একটি প্রধান হিন্দু উৎযাপন। এটি হিন্দু বর্ষপঞ্জির আশ্বিন বা কার্তিক মাসে দশম দিনে পালন করা হয়, মাস দুটি হিন্দু চান্দ্র-সৌর বর্ষপঞ্জির যথাক্রমে ষষ্ঠ এবং সপ্তম মাস, যা সাধারণত গ্রেগরিয়ান মাস সেপ্টেম্বর এবং অক্টোবরে পড়ে।
বিজয়াদশমী বিভিন্ন কারণে পালিত হয় এবং ভারতীয় উপমহাদেশের বিভিন্ন অঞ্চলে পৃথক পৃথক ভাবে উদযাপিত হয়। দক্ষিণ, পূর্ব, উত্তর-পূর্বাঞ্চল এবং ভারতের কয়েকটি উত্তর ভারতীয় রাজ্যে বিজয়াদশমী ধর্ম পুনরুদ্ধার ও সুরক্ষার জন্য মহিষাসুরের বিরুদ্ধে দেবী দুর্গার জয়কে স্মরণ করে দুর্গাপূজার সমাপ্তি চিহ্নিত করে। উত্তর, মধ্য ও পশ্চিম ভারতীয় রাজ্যগুলিতে, উৎসবটি ‘বিজয়াদশমী’ শব্দের প্রতিশব্দ দশেরা নামে অভিহিত হয় (দাসরা, দশাহরা)। এই অঞ্চলগুলিতে এটি "রামলীলা"-এর সমাপ্তি চিহ্নিত করে এবং রাবণের উপর রামের বিজয়ের কথা স্মরণ করে। খুব একই উপলক্ষে, অর্জুন একাই এক হাজারেরও বেশি সৈন্যকে ধ্বংস করেন এবং ভীষ্ম, দ্রোণ, অশ্বত্থামা, কর্ণ এবং কৃপ সহ সমস্ত কুরু যোদ্ধাকে পরাজিত করেন, যা মন্দের প্রতি মঙ্গল অর্জনের এক তাৎপর্যপূর্ণ উদাহরণ। বিকল্পভাবে, এটি দেবী, যেমন দুর্গা বা সরস্বতীর জন্য শ্রদ্ধার পরিচয় দেয়।
বিজয়াদশমী উদ্‌যাপনের মধ্যে একটি নদী বা মহাসাগরের সম্মুখভাগে শোভাযাত্রার অন্তর্ভুক্ত রয়েছে, যা পূজার সঙ্গে জড়িত সঙ্গীত ও মন্ত্র সহ দুর্গা, লক্ষ্মী, সরস্বতী, গণেশ ও কার্তিকের মাটির মূর্তি বহন করে এবং শোভাযাত্রার শেষ মূর্তিগুলি জলে বিসর্জন দেওয়া হয়। অন্য কোথাও, দশহরাতে রাবনের মূর্ত প্রতীকগুলি দুষ্টের প্রতীক হিসাবে আতশবাজি দিয়ে পোড়ানো হয় এবং এটি অশুভ শক্তির ধ্বংসকে চিহ্নিত করে। এই উৎসবটি গুরুত্বপূর্ণ আলোর উৎসব দীপাবলির ও দেওয়ালীর প্রস্তুতিও শুরু করে, যা যথাক্রমে বিজয়াদশমীর ১৯ দিন ও ২০ দিন পরে পালিত হয়।
ওয়াকাকো সুচিদা

সুচিদা পাঁচ পাঁচবার বোস্টন ম্যারাথনের মহিলাদের হুইলচেয়ার প্রতিযোগিতা জিতেছেন ২০০৭, ২০০৮, ২০০৯, ২০১০ এবং ২০১১। হোনোলুলু ম্যারাথন দু'বার, ২০০৩ এবং ২০০৫-এ, ওইটা ম্যারাথন চারবার, ১৯৯৯, ২০০১, ২০০২ এবং ২০০৩ সালে এবং ২০১০ সালের লন্ডন ম্যারাথন, তিনি সময় নিয়েছিলেন ১:৫২.৩৩। ২০১২ সালে, তিনি বোস্টন ম্যারাথনে অংশ নিয়েছিলেন এবং তাঁর নিকটতম প্রতিদ্বন্দ্বী বিজয়ী শারলে রিলির চেয়ে এক সেকেন্ড কম সময় নিয়ে শেষ করেছিলেন।
লেসি শাকম্যান

লেসি শাকম্যান () একজন আমেরিকান মিশ্র মার্শাল আর্টিস্ট, যিনি স্ট্রওয়েট বিভাগে প্রতিদ্বন্দ্বিতা করেন। তিনি ইনভিক্‌টা ফাইটিং চ্যাম্পিয়নশিপ এবং স্ট্রাইকফোর্সে লড়াই করেছেন।
শিল্ডস গেজেট

এটি মূলত একটি সাপ্তাহিক কাগজ হিসাবে প্রতিষ্ঠিত হয়েছিল - "নর্থ এন্ড সাউথ শিল্ডস গেজেট এন্ড নর্থামবারল্যান্ড এন্ড ডারহাম অ্যাডভাটাইজার" - তবে ১৮৫৫ সালে স্ট্যাম্প ডিউটি বাতিল হওয়ার পরে এটি একটি দৈনিক সন্ধ্যা পত্রিকায় পরিণত হয়েছিল। পরে এটি "শিল্ডস গেজেট এবং শিপিং টেলিগ্রাফ" হয়ে ওঠে। 
এটি এখন নর্থ ইস্ট প্রেসের একটি অংশ, জনস্টন প্রেসের একটি বিভাগ, এবং কাগজটি ১৯৯২ সালের পর থেকে সুন্দরল্যান্ডের পেনিওয়েলে "সুন্দরল্যান্ড ইকো" প্রেসগুলিতে ছাপা হয়েছে। জুলাই ২০১২ সালে এর বেশিরভাগ সাংবাদিক, ক্রীড়া ও সম্পাদনা কর্মীরা "সন্দরল্যান্ড ইকোতে" একটি নতুন ভিত্তিতে চলে আসে। 
কাগজটি পুরো দক্ষিণ টাইসাইড জুড়ে রয়েছে। ডিসেম্বর ২০১০ থেকে জুন ২০১১ সময়কালে এর দৈনিক গড় সঞ্চালন ছিল ১৫,১৬১ অনুলিপি।
ওয়ার্মিনস্টার জার্নাল

১৮৮১ সালে ওয়ার্মিনস্টার এবং ওয়েস্টবারি জার্নাল এবং উইল্টস কাউন্টি বিজ্ঞাপনদাতা হিসাবে এই পত্রিকাটি প্রতিষ্ঠিত হয়েছিল এবং প্রথম বিশ্বযুদ্ধের শেষে এক বছর পর থেকেই প্রকাশিত হয়েছিল। ১৯৮৬ সালে এর প্রচলন ছিল ৫,৬০০ অনুলিপি।
রাহেলা জারমিন

প্রিন্সেস রাহেলা জারমিন আহমদজাই একজন পাকিস্তানি মহিলা ফুটবলার ও ফুটবল ব্যবস্থাপক। যিনি পাকিস্তান জাতীয় মহিলা ফুটবল দল ও বেলুচিস্তান ইউনাইটেড এফসিতে কাজ করেন।
তিনি পাকিস্তানি মহিলা ফুটবলের সভাপতি প্রিন্সেস রুবিনা ইরফানের মেয়ে এবং বেলুচিস্তান ইউনাইটেড এবং জাতীয় মহিলা দলের ফরোয়ার্ড প্রয়াত প্রিন্সেস শাহলায়লা আহমদজাই এর বোন।
জারমিন ফিফার স্নাতকোত্তর ডিগ্রি অর্জনকারী প্রথম পাকিস্তানি, যা তাকে এশিয়ান ফুটবল কনফেডারেশন (এএফসি) এবং ফিফায় কাজ করার যোগ্যতা অর্জন দিয়েছে।
২০১৫ সালের অক্টোবরে রাজকন্যা জারমিন কেএফসি ইলেকট্রিক-এ কোচ হিসেবে কাজ শুরু করেন, তিনি প্রথম পাকিস্তানি মহিলা যিনি কোনও পুরুষ দলের কোচ হিসাবে কাজ করেছিলেন।
নেরোলি ফেয়ারহল

নেরোলি ফেয়ারহল (; ২৬ অগাস্ট, ১৯৪৪- ১১ জুন ২০০৬) একজন নিউজিল্যান্ডের তিরন্দাজ। তিনি প্রথম প্যারালিম্পিয়ান যিনি অলিম্পিক গেমসে অংশ নেন। ১৯৮৪ অলিম্পিক তীরন্দাজিতে অংশ নিয়ে তিনি ৩৫তম স্থান অধিকার করেন।
১৯৪৪ সালে ক্রাইস্টচার্চ, নিউজিল্যান্ডে জন্মগ্রহণ করেন ফেয়ারহল, তাঁর অ্যাথলেটিক খেলোয়াড় জীবনের ইতি হয় যখন এক মোটর সাইকেলের দুর্ঘটনা তাঁর কোমর থেকে পক্ষাঘাতগ্রস্ত করে দেয়, তিনি হাল না ছেড়ে পরে তীরন্দাজি গ্রহণ করেছিলেন। ১৯৮৪ সালের লস অ্যাঞ্জেলেস অলিম্পিক গেমসে নিউজিল্যান্ডের হয়ে শুটিং নিয়ে ৩৫ তম স্থান অর্জন করেছিলেন। তিনিই প্রথম প্যারালজি ব্যক্তি যে অলিম্পিক ক্রীড়া প্রতিযোগিতায় অংশ গ্রহণ করেছিলেন।
ডেভ ম্যাল্টজার

ডেভিড অ্যালেন ম্যাল্টজার (জন্ম ২৪ অক্টোবর, ১৯৫৯) একজন আমেরিকান সাংবাদিক এবং ক্রীড়া ঐতিহাসিক, তিনি পেশাদার কুস্তি এবং মিশ্র মার্শাল আর্ট কভার করার জন্য পরিচিত।
১৯৮৩ সাল থেকে তিনি রেসলিং পর্যবেক্ষক নিউজলেটার (ডব্লিউওএন) এর প্রকাশক এবং সম্পাদক ছিলেন। এছাড়াও তিনি ওকল্যান্ড ট্রিবিউন, লস অ্যাঞ্জেলেস টাইমস, ইয়াহু স্পোর্টস, এবং ন্যাশনাল স্পোর্টস ডেইলিতে লিখেছেন। তিনি ১৯৯৩ সালে ইউএফসি ১ এর পর থেকে মিশ্র মার্শাল আর্ট ব্যাপকভাবে কভার করেছেন এবং বর্তমানে এসবি ন্যাশন এর জন্য এই খেলাটি কভার করছেন। স্পোর্টস ইলাস্ট্রেটেডের ফ্র্যাঙ্ক ডিফোর্ড তাঁকে "ক্রীড়া সাংবাদিকতায় সবচেয়ে মার্জিত প্রতিবেদক" বলে আক্ষায়িত করেন।
তিনি স্ট্যানফোর্ড বিশ্ববিদ্যালয়ের গ্র্যাজুয়েট স্কুল অফ বিজনেসের এমএমএ, পেশাদার কুস্তি এবং বক্সিংয়ে ব্যবসায়ের বিভিন্ন দিক সম্পর্কে একজন নিয়মিত বক্তা।
ম্যাল্টজার নিউইয়র্ক সিটিতে জন্মগ্রহণ করেন, তার পরিবার ক্যালিফোর্নিয়ার সান জোসে শহরে স্থায়ী হওয়ার আগে তিনি দশ বছর বয়স পর্যন্ত আপস্ট্যাট নিউ ইয়র্কেই থাকতেন। ম্যাল্টজার সান জোসে স্টেট বিশ্ববিদ্যালয় থেকে সাংবাদিকতা ডিগ্রি অর্জন করেন এবং "উইচিটা ফলস টাইমস রেকর্ড নিউজ" এবং "টারলক জার্নালে" ক্রীড়া লেখক হিসাবে লেখালেখি শুরু করেন। তিনি পেশাদার কুস্তিতে আগ্রহ এবং জীবনের প্রথম দিকে এটির জন্য সাংবাদিকতার প্রতি আগ্রহ প্রকাশ করেন। ম্যাল্টজার বেশ কয়েকটি কুস্তির সাথে সম্পর্কিত লেখা লিখেছেন যেগুলি ডাব্লুওএনকে ১৯৭১ এর দিকে নিয়ে যায়। এর মধ্যে উল্লেখযোগ্য ছিল ক্যালিফোর্নিয়া কুস্তি রিপোর্ট, আনু. ১৯৭৩–১৯৭৪, যা লস অ্যাঞ্জেলেস এবং সান ফ্রান্সিসকো বাইরে থেকে চালিত এখনও পর্যন্ত প্রচলিত "ন্যাশনাল রেসলিং অ্যালায়েন্স" অঞ্চলগুলির প্রতিবেদন করেছে।
রেসলিং অবজারভার নিউজলেটার (ডব্লিউওএন) এর সূচনা ১৯৮০ সাল থেকে, যখন ম্যাল্টজার তাঁর সাথে পেশাদার কুস্তির বিষয়ে যাদের সাথে যোগাযোগ হয়েছিল তাদের নিয়ে বার্ষিক জরিপ শুরু করেন। ম্যাল্টজারের মতে, তিনি প্রথমে একজন ভক্ত ছিলেন। কিছু দিন পর তিনি একটি টেপ-ব্যবসায়ের তালিকা বজায় রাখতে শুরু করেন এবং মাঝে মাঝে টেপের হাল নাগাদের সাথে ম্যাচের ফলাফল এবং হাল নাগাদ সংবাদ প্রেরণ করতেন। ম্যাল্টজার বলেন, মূলধারার রেসলিং ম্যাগাজিনগুলি কিছুটা কমবয়স্ক লোকদের সাথে পরিচয় করিয়ে দেওয়ার কারণে তিনি তার টেপ ব্যবসায় এবং ব্যবসায়ের ঘটনাগুলির জন্য কলেজগুলিতে "ইন দ্য লুপ" রাখতে চেয়েছিলেন।
ম্যাল্টজার স্টার রেটিং সিস্টেমকে জনপ্রিয় করেন (জিম কর্নেট এবং তাঁর শৈশবকালীন বন্ধু নর্ম এম. ডলি কর্তৃক প্রচলিত), যা শূন্য থেকে পাঁচ তারকা (কখনও কখনও খুব খারাপ ম্যাচের ক্ষেত্রে নেতিবাচক পাঁচটি তারাকা দেওয়া হয়) বিশিষ্ট স্কেল, স্কেলটি অনেক সিনেমার সমালোচকদের ব্যবহৃত স্কেলের সাথে অনেকটা মেলে।
ম্যাল্টজারও এমন রেটিং দিয়েছেন যা পাঁচতারকা ছাড়িয়ে গেছে। ১৮ ই মার্চ ১৯৮৯ বিশ্ব চ্যাম্পিয়নশিপ রেসলিং শোতে অনুষ্ঠিত রিক ফ্লায়ার বনাম রিকি স্টিমবোট এর মধ্যে অনুষ্ঠিত ম্যাচে ম্যাল্টজার প্রথম এমন রেটিং দেন যা যা পাঁচ তারকার উপরে ছিল, ম্যাচটি একটি ছয় তারকা রেটিং পেয়েছিল। তিনি এখনও পর্যন্ত একটি ম্যাচে সর্বোচ্চ রেটিং দিয়েছেন সাত তারকা (*******), ২০১৮ সালের জুনে ওসাকা-জো হলের ডোমিনিয়ন ৬.৯ এ অনুষ্ঠিত কাজুচিকা ওকাদা এবং কেনি ওমেগার মধ্যে অনুষ্ঠিত ম্যাচের জন্য তিনি এই রেটিং দেন।
ব্রেট হার্টের মতো কুস্তিগিররা লিখেছেন যে তারা কতটা গর্বিত ছিল যখন "ডব্লিউওএন"-এ তাদের কাজ প্রশংসিত হয়েছিল।
সারাহ্ শ্নাইডার

সারাহ্ শ্নাইডার () একজন আমেরিকান মিশ্র মার্শাল আর্টিস্ট যিনি স্ট্রওয়েট বিভাগে প্রতিদ্বন্দ্বিতা করেন। তিনি বর্তমানে ইনভিক্‌টা ফাইটিং চ্যাম্পিয়নশিপ বা এফসির সাথে স্বাক্ষরিত রয়েছেন।
মুসলেম উদ্দিন

মুসলেম উদ্দিন বাংলাদেশের রাজবাড়ী জেলার রাজনীতিবিদ যিনি রাজবাড়ী-২ আসনের সংসদ সদস্য ছিলেন।
মুসলেম উদ্দিন রাজবাড়ী জেলায় জন্মগ্রহণ করেন।
মুসলেম উদ্দিন ১৯৮৮ সালের চতুর্থ জাতীয় সংসদ নির্বাচনে সম্মিলিত বিরোধী দলের প্রার্থী হিসেবে রাজবাড়ী-২ আসন থেকে সংসদ সদস্য নির্বাচিত হন।
খোন্দকার ছদরুল আমিন হাবিব

খোন্দকার ছদরুল আমিন হাবিব বাংলাদেশের রাজবাড়ী জেলার রাজনীতিবিদ যিনি রাজবাড়ী-২ আসনের সংসদ সদস্য ছিলেন।
খোন্দকার ছদরুল আমিন হাবিব রাজবাড়ী জেলায় জন্মগ্রহণ করেন।
খোন্দকার ছদরুল আমিন হাবিব ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে রাজবাড়ী-২ আসন থেকে সংসদ সদস্য নির্বাচিত হন।
এ কে এম আসজাদ

ডা: এ কে এম আসজাদ বাংলাদেশের রাজবাড়ী জেলার রাজনীতিবিদ যিনি রাজবাড়ী-২ আসনের সংসদ সদস্য ছিলেন।
এ কে এম আসজাদ রাজবাড়ী জেলায় জন্মগ্রহণ করেন।
এ কে এম আসজাদ ১৯৯১ সালের পঞ্চম জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে রাজবাড়ী-২ আসন থেকে সংসদ সদস্য নির্বাচিত হন। তিনি মৃত্যুবরণ করেছেন।
নাজির হোসেন চৌধুরী

নাজির হোসেন চৌধুরী বাংলাদেশের রাজবাড়ী জেলার রাজনীতিবিদ যিনি রাজবাড়ী-২ আসনের সংসদ সদস্য ছিলেন।
নাজির হোসেন চৌধুরী রাজবাড়ী জেলায় জন্মগ্রহণ করেন।
নাজির হোসেন চৌধুরী রাজবাড়ী জেলা জাতীয় পার্টির সদস্য। ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে রাজবাড়ী-২ আসন থেকে সংসদ সদস্য নির্বাচিত হন।
নাসিরুল হক সাবু

নাসিরুল হক সাবু বাংলাদেশের রাজবাড়ী জেলার রাজনীতিবিদ ও মুক্তিযোদ্ধা যিনি রাজবাড়ী-২ আসনের সংসদ সদস্য ছিলেন।
নাসিরুল হক সাবু রাজবাড়ী জেলায় জন্মগ্রহণ করেন।
নাসিরুল হক সাবু একজন মুক্তিযোদ্ধা ও বিএনপির কেন্দ্রীয় কার্যনির্বাহী কমিটির সদস্য। সত্তরের দশকে তিনি পাংশা উপজেলা ছাত্রলীগের সাধারণ সম্পাদক ছিলেন।
তিনি ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে রাজবাড়ী-২ আসন থেকে সংসদ সদস্য নির্বাচিত হন। তিনি ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে রাজবাড়ী-২ আসন থেকে পরজিত হয়েছিলেন।
ডয়চে ব্যাংক

ডয়চে ব্যাংক আগি () একটি বহুজাতিক বিনিয়োগ ব্যাংক এবং আর্থিক পরিষেবা সংস্থার,যার সদর দফতর যা জার্মানি এর ফ্রাঙ্কফুর্টে অবস্থিত এবং নিউ ইয়র্ক স্টক এক্সচেঞ্জ এবং ফ্রাঙ্কফুর্ট স্টক এক্সচেঞ্জে দ্বৈত তালিকাভুক্ত।
ব্যাংকের নেটওয়ার্কটি ইউরোপ, আমেরিকা যুক্তরাষ্ট্র এবং এশিয়ায় বিশাল উপস্থিতি নিয়ে 58 টি দেশ জুড়ে রয়েছে। ২০১৭–-২০১৮ সাল পর্যন্ত ডিউচে ব্যাংক মোট সম্পদের দ্বারা বিশ্বের 17 তম বৃহত্তম ব্যাংক ছিল। বৃহত্তম জার্মান ব্যাংকিং প্রতিষ্ঠান হিসাবে এটি ডিএএক্স শেয়ার বাজার সূচকের একটি উপাদান।
সংস্থাটি তিনটি প্রধান বিভাগ সহ একটি সর্বজনীন ব্যাংক : বেসরকারী ও বাণিজ্যিক ব্যাংক, কর্পোরেট ও বিনিয়োগ ব্যাংক (সিআইবি), এবং সম্পদ ব্যবস্থাপনা (ডিডাব্লুএস)। এর বিনিয়োগ ব্যাংকিং কার্যক্রম প্রায়শই যথেষ্ট পরিমাণে চুক্তির প্রবাহকে নির্দেশ দেয় ।
ডয়েচে ব্যাংক বৈদেশিক বাণিজ্য অর্থায়ন এবং জার্মান রপ্তানি প্রচারের জন্য একটি বিশেষজ্ঞ ব্যাংক হিসেবে ১৮৭০ সালে বার্লিনে প্রতিষ্ঠিত হয়। এটি পরবর্তীতে জার্মানির শিল্প উন্নয়নে একটি বড় ভূমিকা পালন করে, যেহেতু এর ব্যবসায়িক মডেল শিল্প গ্রাহকদের অর্থ প্রদানের উপর মনোযোগ প্রদান করে। ১৮৭০ সালের ২২ জানুয়ারি ব্যাংকের সংবিধান গৃহীত হয় এবং ১৮৭০ সালের ১০ মার্চ প্রুশিয়ান সরকার এটিকে ব্যাংকিং লাইসেন্স প্রদান করে। এই আইন বৈদেশিক ব্যবসার উপর ব্যাপক চাপ সৃষ্টি করেছে:
প্রতিষ্ঠাতাদের মধ্যে তিনজন ছিলেন জর্জ সিমেন্স, যার পিতার চাচাতো ভাই সিমেন্স এবং হ্যালস্কে প্রতিষ্ঠা করেছিলেন; আদেলবার্ট ডেলব্রুক আর লুডভিগ বামবার্গার। ডয়েচে ব্যাংক প্রতিষ্ঠার আগে, জার্মান আমদানিকারক এবং রপ্তানিকারকরা বিশ্ব বাজারে ব্রিটিশ এবং ফরাসি ব্যাংকিং প্রতিষ্ঠানের উপর নির্ভরশীল ছিল- একটি গুরুতর প্রতিবন্ধকতা যে জার্মান বিল আন্তর্জাতিক বাণিজ্যে প্রায় অজানা ছিল, সাধারণত অপছন্দ এবং ইংরেজি বা ফরাসি বিলের চেয়ে বেশি হারে ডিসকাউন্টের হার ছিল।
ব্যাংকের প্রথম অভ্যন্তরীণ শাখা, ১৮৭১ এবং ১৮৭২ সালে উদ্বোধন, ব্রেমেন ও হামবুর্গে খোলা হয়।
ক্রিস্টি দাউস

ক্রিস্টি দাউস (জন্ম ৩ মে, ১৯৮০) একজন অস্ট্রেলিয়ান প্যারালিম্পিক হুইলচেয়ার রেসিং অ্যাথলেট॥ তিনি ১৯৯৬ থেকে ২০১৬ পর্যন্ত মোট ছয়টি প্যারালিম্পিকসে, অ্যাথলেটিকস বিভাগে তিনটি পদক জিতেছেন।
ছোট থেকে দাউস অ্যাথলেটিকসে খুব আগ্রহী ছিলেন। কিন্তু ভাগ্যের ফের মাত্র ১০ বছর বয়সে, তাঁর অ্যাথলেটিক খেলোয়াড় জীবনের ইতি হয় যখন একটি গাড়ী দুর্ঘটনায় তাঁর কোমর থেকে পক্ষাঘাতগ্রস্ত করে দেয়। তবে তিনি হাল না ছেড়ে তাঁর খেলোয়াড় জীবনে এগিয়ে যান এবং একটি প্রাথমিক বিদ্যালয়ের শিক্ষকের পদও গ্রহণ করেছিলেন। পরবর্তকালে, তিনি তাঁর কোচ অ্যান্ড্রু দাউসের সাথে বিবাহবন্ধনে আবদ্ধ হন এবং ২০১১ সালে, তাঁদের একটি পুত্র সন্তানের জন্ম হয়।
নয়পাল (পাল সম্রাট)

রাজা নয়পাল (রাজত্বকাল: ১০৩৮–১০৫৫ খ্রিষ্টাব্দ) ছিলেন পাল রাজবংশের দ্বাদশ রাজা। তিনি ছিলেন পাল রাজবংশের হারানো গৌরব ও প্রতিপত্তি পুনরুদ্ধারকারী খ্যাতিমান প্রথম মহিপালের পুত্র এবং পিতার মৃত্যুর পর তিনি পিতার স্থলাভিষিক্ত হন। তিনি প্রায় ১৭ বছর রাজত্ব করেন। রাজা তৃতীয় বিগ্রহপাল ছিলেন তার পুত্র এবং উত্তরসূরি।
তার শাসন ছিল প্রধানত ভারতীয় উপমহাদেশের বাংলা এবং বিহার অঞ্চলে। 
দীর্ঘ লড়াইয়ের পরে কালাচুরির রাজা লক্ষ্মীকর্ণকে পরাজিত করেছিলেন মহীপালের প্রথম পুত্র ন্যায়পাল যা তার শিলালিপিতে বর্ণিত হয়েছে। তিব্বতীয় তথ্যসূত্রের মতে, পরে এই দুই রাজা বৌদ্ধ পণ্ডিত অতীশ দীপঙ্করের মধ্যস্থতায় একটি শান্তিচুক্তি স্বাক্ষর করেছিলেন।
ডায়ানা রস

ডায়ানা রস (জন্ম ২৬ মার্চ ১৯৪৪) হলেন একজন মার্কিন অভিনেত্রী, গায়িকা ও রেকর্ড প্রযোজক। মিশিগান অঙ্গরাজ্যের ডেট্রয়েটে জন্মগ্রহণকারী ও বেড়ে ওঠা রস দ্য সুপ্রিমস সঙ্গীত দলের প্রধান সঙ্গীতশিল্পী হিসেবে খ্যাতি অর্জন করেন। সুপ্রিমস ১৯৬০-এর দশকের মোটাউনের সবচেয়ে সফল সঙ্গীতদল ছিল এবং মার্কিন যুক্তরাষ্ট্রের ইতিহাসে বিভিন্ন তালিকায় শীর্ষে অবস্থানকারী নারী সঙ্গীতদল ছিল, এবং এটি বিশ্বের সর্বকালের সর্বোচ্চ বিক্রীত নারী সঙ্গীতদল হিসেবে স্বীকৃত।
রস অভিনয়েও প্রসিদ্ধি অর্জন করেন। তিনি একটি গোল্ডেন গ্লোব পুরস্কার অর্জন করেন, এবং "লেডি সিংস দ্য ব্লুজ" (১৯৭২) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি এই চলচ্চিত্রের সঙ্গীত রেকর্ড করেন, যা শীর্ষ তালিকায় ছিল। তিনি আরও দুটি চলচ্চিত্রে অভিনয় করেন, সেগুলো হল "মাহগানি" (১৯৭৫), ও "দ্য উইজ"। পরবর্তীকালে তিনি টেলিভিশনেও কাজ করেন, এবং টেলিভিশন চলচ্চিত্র "আউট অব ডার্কনেস" (১৯৯৪)-এ অভিনয় করে একটি গোল্ডেন গ্লোব পুরস্কারের মনোনয়ন লাভ করেন।
ডায়ানা রস ১৯৪৪ সালের ২৬শে মার্চ মিশিগান অঙ্গরাজ্যের ডেট্রয়েট শহরে জন্মগ্রহণ করেন। তার মাতা আর্নেস্টিন (বিবাহপূর্ব মোটেন; ২৭ জানুয়ারি ১৯১৬ - ৯ অক্টোবর ১৯৮৪) এবং পিতা ফ্রেড রস সিনিয়র (৪ জুলাই ১৯২০ - ২১ নভেম্বর ২০০৭)। তিনি তার পিতামাতার দ্বিতীয় সন্তান। তার বড় বোন বারবারা রস-লি একজন চিকিৎসক।
রসের ভাষ্যমতে তার মাতা তার নাম রেখেছিলেন "ডায়ান", কিন্তু করণিক ভুলের কারণে জন্মসনদে তার নাম নথিভুক্ত হয় "ডায়ানা"। সুপ্রিমসের প্রথম রেকর্ডে তার নাম "ডায়ান" হিসেবেই অন্তর্ভুক্ত হয়েছিল, এবং তিনি নিজেকে তার দলের প্রথমদিকের পরিবেশনায় "ডায়ান" নামেই পরিচয় দিতেন। তার পরিবার ও বন্ধুরা এখনও তাকে "ডায়ান" নামেই ডেকে থাকেন।
দিউ জেলা

দিউ জেলা (পর্তুগিজ: ডিস্ট্রিটো দে দিউ) ভারতের কেন্দ্রশাসিত অঞ্চল দাদরা ও নগর হাভেলি এবং দমন ও দিউয়ের তিনটি জেলার অন্যতম। জেলাটি দিউ দ্বীপ এবং ভারতের মূল ভূখণ্ডে দুটি ছোট ছিটমহল দ্বারা গঠিত। জেলা সদর দিউ । এটি দেশের নবমতম জনবিরল জেলা (৬৪০টি জেলার মধ্যে)
জেলাটি ঐতিহাসিকভাবে গুজরাতের সৌরাষ্ট্র অঞ্চলের অংশ ছিল.
১৯৬১ সালের ১৯ ডিসেম্বর ভারত কর্তৃক এর অধিগ্রহণের আগ পর্যন্ত এটি পর্তুগালের একটি উপনিবেশ ছিল।১৯৬১ থেকে ১৯৮৭ পর্যন্ত এটি ভারতের কেন্দ্রশাসিত অঞ্চল গোয়া, দমন ও দিউয়ের অংশ ছিল। ১৯৮৭ সালে, এটি দমন ও দিউতে নবনির্মিত কেন্দ্রশাসিত অঞ্চলটির একটি অংশে পরিণত হয়েছিল। ২০২০ সালের জানুয়ারিতে, জেলাটি দাদরা ও নগর হাভেলি এবং দমন ও দিউ-র নতুন কেন্দ্রশাসিত অঞ্চলের অংশ হয়ে যায়।
দিউ জেলার মোট আয়তন ।
এটি দিউ দ্বীপ এবং মূল ভূখণ্ডের একটি অংশ (ঘোঘলা উপদ্বীপ) নিয়ে গঠিত। দিউ দ্বীপের ২০ কিলোমিটার পূর্বে সিম্বরের ছোট অঞ্চল মূল ভূখণ্ডে রয়েছে।
দিউ দ্বীপেই দিউ শহরটি অবস্থিত। এখানে দিউ য়ের রাচীন দুর্গটিও অবস্থিত।
মূল ভূখণ্ডে গির সোমনাথ জেলার সীমান্তে ঘোঘলা গ্রামটিও দিউয়ের অংশ।
২০১১ সালের জনগণনা অনুযায়ী দিউ জেলার জনসংখ্যা ৫২,০৭৪ জন, যা প্রায় সেন্ট কিটস এবং নেভিস. দেশের জনসংখ্যার সমান। জনসংখ্যার বিচারে এটি ভারতের ৬৪০টি জেলার মধ্যে ৬৩১ তম স্থান অধিকার করে, অর্থাৎ এটি নবম জনবিরল জেলা। জেলাটির জনসংখ্যার ঘনত্ব ২০০১-২০১১ এর দশকে জনসংখ্যা বৃদ্ধির হার ছিল ১৭.৭৩%. দিউয়ের লিঙ্গানুপাত প্রতি ১০০০ জন পুরুষে, ১০৩০ জন মহিলা এবং এখানকার সাক্ষরতার হার ৮৩.৩৬%.
দিউতে রয়েছে পর্তুগিজ রীতির স্থাপত্য সহ বিভিন্ন প্রাচীন স্থাপনা এবং স্মৃতিস্তম্ভ । দিউয়ের নিকটতম রেলওয়ে জংশনটি ভেরাবাল, যা দিউ থেকে ৯০ কিলোমিটার দূরে। মুম্বই, আহমেদাবাদ, পুনে, জবলপুর (মধ্য প্রদেশ), দ্বারকা এবং তিরুবনন্তপুরমের মতো প্রধান শহরগুলো সরাসরি ভেরওয়াল রেলওয়ে স্টেশনের সাথে যুক্ত। দেলওয়াদা দিউ থেকে ৮ কিলোমিটার দূরে।
উড়ুপি জেলা

উদুপি জেলা ভারতের কর্ণাতক রাজ্যের পশ্চিমপ্রান্তের একটি জেলা। ১৯৯৭ সালের আগস্টে জেলাটি তৈরি হয়েছিল দক্ষিণ কন্নড় জেলার থেকে উদুপি, কুন্ডাপুর ও করকালা- এই তিনটি তালুককে পৃথক করে। পরবর্তীকালে ২০১৮ সালের ১১ই জানুয়ারী, কর্কালা থেকে পৃথক করে মোদাবিদ্র্রীকে আনুষ্ঠানিকভাবে নতুন মহকুমা (তালুক) হিসাবে ঘোষণা করা হয়েছিল। জেলা সদরটি উদুপি শহরে রয়েছে।
উদুপি জেলা উত্তরে উত্তর কন্নড় জেলা, দক্ষিণ দিকে দক্ষিণ কন্নড় জেলা, উত্তর পূর্ব দিকে শিবমোগ্গা জেলা, দক্ষিণ-পূর্বে চিকমাগালুর জেলা এবং পশ্চিমে আরব সাগর দ্বারা বেষ্টিত।
কোঙ্কন রেল উদুপিকে গোয়া, মহারাষ্ট্র এবং কেরালা রাজ্যের সাথে সংযুক্ত করে। কোঙ্কন রেল লাইনে নন্দিকুর, পদুবিদ্রে, উদুপি, বরকুর, কুন্ডাপুরা এবং বাইন্দুর ইত্যাদি কয়েকটি রেল স্টেশন। উদুপি থেকে রাজ্যের রাজধানী বেঙ্গালুরু ছাড়াও ম্যাঙ্গালোর, কাসারগড়, মারগাও, থানে এবং মুম্বাই পর্যন্ত ট্রেন রয়েছে।
২০১১ সালের জনগণনা অনুসারে উদুপি জেলার জনসংখ্যা ১,১৭৭,৩৬১ জন। এটি জেলাটিকে ভারতে মোট ৬৪০টি জেলার মধ্যে ৪০৩তম স্থান দেয়। এই জেলার জনসংখ্যার ঘনত্ব প্রতি বর্গকিলোমিটারে ৩০৪ জন (৭৯০ জন / বর্গ মাইল)। ২০০১-২০১১ এর দশকে এর জনসংখ্যার বৃদ্ধির হার ছিল ৫.৯%। উদুপির প্রতি ১০০০ জন পুরুষ প্রতি ১০৩৩ জন মহিলা এবং সাক্ষরতার হার ৮৬.২৯%। প্রায় ২৮% জনসংখ্যার বসবাস শহুরে এলাকায় এবং ৬.৪% জতফসিলী জাতি এবং ৪.৫% তফসিলী উপজাতি অন্তর্ভুক্ত।
২০১১ সালের জনগণণনা অনুযায়ী ৪২.৬৯% জনসংখ্যা কন্নড় ভাষা, ৩১.৪৪% জনগণ তুলু ভাষায়, ১১.৩১% কোঙ্কানি, ৪.৬১% উর্দু, ২.৮৩% মারাঠি, ২.১৩% মালায়ালম এবং ২.০১% অন্যান্য (সম্ভবত বিয়ারি ইত্যাদি) তাদের প্রথম ভাষা হিসেবে ব্যবহার করেন
উদুপি জেলার নান্দিকুরে একটি তাপ বিদ্যুৎকেন্দ্র স্থাপন করা হয়েছে, যার উতপাদন ক্ষমতা ১২০০ মেগাওয়াট এবং আরও ১৬০০ মেগাওয়াট বৃদ্ধি প্রস্তাবিত।
মণিপালের শিবল্লি ইন্ডাস্ট্রিয়াল এস্টেটে কয়েকটি ক্ষুদ্র শিল্প কারখানা স্থাপন করেছে। উদুপি জেলায় কয়েকটি ছাদের টালি (মঙ্গালোর টাইলস) শিল্প, কাজু বাদাম প্রক্রিয়াজাতকরণ শিল্প, নারকেল তেল কল এবং মাছের খাবারের শিল্প রয়েছে। এই জেলায় অনেকগুলি ছোট ছোট উদ্যোক্তা আছেন যারা আচার, হাপ্পাল (পাপড়), মশলা গুঁড়ো এবং অন্যান্য খাদ্য পণ্য তৈরি করেন।
এলসা ল্যানচেস্টার

এলসা সুলিভান ল্যানচেস্টার (২৮ অক্টোবর ১৯০২ - ২৬ ডিসেম্বর ১৯৮৬) ছিলেন একজন ইংরেজ অভিনেত্রী। তিনি "ব্রাইড অব ফ্রাঙ্কেস্টাইন" (১৯৩৫) চলচ্চিত্রে নাম ভূমিকায় অভিনয় করে খ্যাতি অর্জন করেন। তিনি ১৯৪০ ও ১৯৫০-এর দশক জুড়ে পার্শ্ব চরিত্রে অভিনয় করেন। "কাম টু দ্য স্টেবল" (১৯৪৯) ও "উইটনেস ফর দ্য প্রসিকিউশন" (১৯৫৭) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং দ্বিতীয় চলচ্চিত্রটির জন্য সেরা পার্শ্ব অভিনেত্রী বিভাগ গোল্ডেন গ্লোব পুরস্কার অর্জন করেন। এই দুটি চলচ্চিত্রে তিনি চার্লস লটনের সাথে অভিনয় করেন। ১৯৬২ সালে লটনের মৃত্যুর পরও ল্যানচেস্টারের অভিনয় জীবন সাময়িকভাবে থমকে যায় এবং তিনি পুনরায় ডিজনির "ম্যারি পপিন্স" (১৯৬৪), "দ্যাট ডার্ন ক্যাট!" (১৯৬৫) ও "ব্ল্যাকবেয়ার্ড গোস্ট" (১৯৬৮) চলচ্চিত্র দিয়ে অভিনয়ে ফিরে আসেন। তার অভিনীত ভীতিপ্রদ চলচ্চিত্র "উইলার্ড" (১৯৭১) বেশ সফল হয় এবং তার অভিনীত সর্বশেষ চলচ্চিত্র হল "মার্ডার বাই ডেথ" (১৯৭৬)।
এলসা সুলিভান ল্যানচেস্টার লন্ডনের লুইশামে জন্মগ্রহণ করেন। তার পিতা জেমস "শ্যামাস" সুলিভান (১৮৭২-১৯৪৫) এবং মাতা ইডিথ "বিডি" ল্যানচেস্টার (১৮৭১-১৯৬৬)। তারা দুজনেই নিজেদের বোহিমিয়ান বলে গণ্য করেন এবং সেই যুগের রক্ষণশীল সমাজের প্রথায় তাদের বিবাহবন্ধনকে আইনসিদ্ধ করতে অস্বীকৃতি জানান। ১৯৭০ সালে ডিক ক্যাভেটকে দেওয়া এক সাক্ষাৎকারে ল্যানচেস্টার বলেন তার পিতামাতা দুজনেই সমাজবাদী ছিলেন। এলসার বড় ভাই ওয়ালডো সুলিভান ল্যানচেস্টার একজন পুতুলনাচ শিল্পী। উস্টারশায়ারের ম্যালভার্ন এবং পরবর্তীকালে স্ট্র‍্যাটফোর্ড-আপন-অ্যাভনে তার ম্যারিওনেট কোম্পানি ছিল।
ল্যানচেস্টার থ্রিলারধর্মী "দ্য বিগ ক্লক" (১৯৪৮) চলচ্চিত্রে একজন চিত্রশিল্পী চরিত্রে হাস্যরসাত্মক ভূমিকায় অভিনয় করেন। এতে লটন গণমাধ্যম ধনপতি চরিত্রে অভিনয় করেন। পরের বছর তিনি "কাম টু দ্য স্টেবল" (১৯৪৯) চলচ্চিত্রে যিশুর জন্মবিষয়ক চিত্রের চিত্রশিল্পী চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি "উইটনেস ফর দ্য প্রসিকিউশন" (১৯৫৭) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেত্রী বিভাগ গোল্ডেন গ্লোব পুরস্কার অর্জন করেন।
ল্যানচেস্টার ১৯২৯ সালে অভিনেতা চার্লস লটনকে বিয়ে করেন।
ল্যানচেস্টার লটনের সাথে তার সম্পর্ক নিয়ে "চার্লস লটন অ্যান্ড আই" নামে একটি বই প্রকাশ করেন। ১৯৮৩ সালের মার্চে তিনি "এলসা ল্যানচেস্টার হারসেলফ" নামে একটি আত্মজীবনী প্রকাশ করেন। বইটিতে তিনি দাবী করেন তার ও লটনের কোন সন্তান ছিল না কারণ লটন সমকামী ছিলেন। তবে লটনের বান্ধবী ও সহশিল্পী মরিন ওহারা এই দম্পতির সন্তান না হওয়ার এই দাবী অস্বীকার করেন। তিনি দাবী করেন ল্যানচেস্টার তার কর্মজীবনের শুরুতে বারলেস্ক পরিবেশনের কারণে গর্ভপাত করেছিলেন, সে কারণে তারা নিঃসন্তান ছিলেন। ল্যানচেস্টারও পরবর্তীকালে তার আত্মজীবনীতে যৌবনে তার দুইবার গর্ভপাতের বিষয়টি উল্লেখ করেন। কিন্তু দ্বিতীয় গর্ভপাতের কারণে তিনি সন্তান ধারণে অক্ষম হয়েছিলেন কিনা তা স্পষ্ট নয়। তার জীবনীকার চার্লস হাইয়ামের ভাষ্য অনুসারে তার কোন সন্তান না থাকার কারণ হল তিনি কোন সন্তান চাননি।
এলসা ল্যানচেস্টার নিউমোনিয়ায় আক্রান্ত হয়ে ৮৪ বছর বয়সে ১৯৮৬ সালের ২৬শে ডিসেম্বর ক্যালিফোর্নিয়ার উডল্যান্ড হিলসের মোশন পিকচার হাসপাতালে মৃত্যুবরণ করেন। ১৯৮৭ সালের ৫ই জানুয়ারি লস অ্যাঞ্জেলেসের চ্যাপল অব দ্য পাইন্সে তার মরদেহ পোড়ানো হয় এবং তার ছাই প্রশান্ত মহাসাগরে ছড়িয়ে দেওয়া হয়।
দ্য সানডে টেলিগ্রাফ

সানডে টেলিগ্রাফ একটি ব্রিটিশ ব্রডশিট পত্রিকা। এটি ১৯৬১ সালের ফেব্রুয়ারিতে প্রতিষ্ঠিত হয়েছিল এবং প্রেস হোল্ডিংসের একটি বিভাগ টেলিগ্রাফ মিডিয়া গ্রুপ দ্বারা প্রকাশিত হয়েছিল। এটি টেলিগ্রাফ মিডিয়া গ্রুপ দ্বারা প্রকাশিত "ডেইলি টেলিগ্রাফের" ভগিনী পত্রিকা। "দ্য" "সানডে টেলিগ্রাফ" মূলত একটি ভিন্ন সম্পাদকীয় কর্মীদের সাথে একটি পৃথক অপারেশন ছিল, তবে ২০১৩ সাল থেকে "দ্য সানডে টেলিগ্রাফ" সাত সাপ্তাহিক হয়ে যায়।
এক্সপ্রেস এন্ড ইকো

"এক্সপ্রেস এন্ড ইকো" পত্রিকাটি "ওয়েস্টার্ন ইকো" এবং ১৮৬৪ সালে প্রতিষ্ঠিত "ডিভন ইভিনিং এক্সপ্রেসের" একীকরণের ফলস্বরূপ ১৯০৪ সালে প্রতিষ্ঠিত হয়েছিল। এটি ১৯৩০ সাল পর্যন্ত সবুজ রঙের নিউজপ্রিন্টে প্রকাশিত হয়েছিল। এটি ১৯৭৯ সালে ব্রডশিট থেকে ট্যাবলয়েড ফরম্যাটে পরিবর্তিত হয়েছিল 
২০১১ সালের সেপ্টেম্বর পর্যন্ত এটি প্রতিদিন প্রকাশিত হত, এরপর এটি সাপ্তাহিক সংবাদপত্র হয়ে যায়। ২০১২ সালে, লোকাল ওয়ার্ল্ড পূর্ববর্তী মালিক নর্থ ক্লিফ মিডিয়া থেকে পত্রিকাটি অর্জন করেছিল। লোকাল ওয়ার্ল্ড পরবর্তীকালে ট্রিনিটি মিরর দ্বারা অধিগ্রহণ করা হয়েছিল।
ফেব্রুয়ারি ২০১৫ থেকে কাগজটি সাপ্তাহিক হিসাবে প্রতি বৃহস্পতিবার প্রকাশ শুরু হয়।
এসেক্স ক্রনিকল

কাগজটি ১৭৬৪ সালে শুরু হয়েছিল এবং ২০০২ সালেচেমসফোর্ডের মূল প্রেস অবস্থান থেকে পশ্চিমের দেশে চলে এসেছিল। "ক্রনিকল" সম্পাদক স্টুয়ার্ট রোলিনস পুরানো প্রেস সরঞ্জামকে এই পদক্ষেপের প্রেরণা হিসাবে উল্লেখ করেছিলেন। 
রিচ ২০১২ সালে পূর্ববর্তী মালিক নর্থ ক্লিফ মিডিয়া থেকে পত্রিকাটি অর্জন করেছিল 
১৭৮৩ খ্রিস্টাব্দে "এসেক্স ক্রনিকলের" ঐতিহাসিক অনুলিপিগুলি ব্রিটিশ সংবাদপত্র সংরক্ষণাগারে ডিজিটাইজড ফর্মে অনুসন্ধান এবং দেখার জন্য উপলব্ধ করা হয়। 
"দ্য এসেক্স ক্রনিকলের" ' প্রচলন ৭,৫৮৩ অনুলিপি।
হেলসওয়েন নিউজ

এটি ১৯৮৫ সালের ফেব্রুয়ারি থেকে প্রচলিত ছিল এবং হেলসওয়েনের বাসিন্দাদের পাশাপাশি এটি ক্র্যাডলি, ক্র্যাডলি হিথ, ব্ল্যাকহিথ, ওল্ডবারি, ওল্ড হিল, কুইন্টন এবং রাউলি রেজিস সহ আশেপাশের সম্প্রদায়ের পাঠকদের বাড়ি বাড়ি পৌঁছে যায়।
সানডে সান

দ্য সানডে সান উত্তর-পূর্ব ইংল্যান্ড, কামব্রিয়া এবং স্কটিশ সীমান্তের একটি আঞ্চলিক পত্রিকা, যা রিচ পিএলসি দ্বারা নিউক্যাসল আপন টাইনে প্রকাশিত। ১৯১৯ সালের ৩১ আগস্টে "দ্য সানডে সান" হিসাবে প্রথম প্রকাশিত হয়েছিল, নামটি পরিবর্তন করে "সানডে সান" হয় ১৯৫৪ থেকে ১৯৬৭ সালের মধ্যে। 
এটি সাপ্তাহিক সংবাদপত্র "ইভেনিং ক্রনিকল" এবং "দ্য জার্নালের" ভগিনী সংবাদতপত্র। এটা জাতীয় সংবাদপত্র "দ্য সানডের" সাথে সম্পর্কহীন। 
২০০২ সালে মালিক এনসিজে -এর বিরুদ্ধে জিমি নেইল সফল মামলা করে, "আউফ ওয়াইডারসেহেন, পেটের" তৃতীয় সিরিজ চিত্রগ্রহণের সময় এই অভিনেতার আচরণ সংক্রান্ত সংবাদ প্রকাশের অভিযোগে। 
অক্টোবর ২০১৩ সাল থেকে "ক্রনিকল", "জার্নাল" এবং "সানডে সান" নিউক্যাসল ইউনাইটেড এফসি থেকে নিষিদ্ধ করা হয়, কেননা অনুরাগীদের প্রতিবাদ মিছিলের প্রতিবেদন এসব কাগজে ফলাও করে প্রকাশ করা হয়েছিল।
হেয়ারফোর্ড টাইমস

চার্লস অ্যান্টনি দ্বারা পত্রিকাটি ব্রডশিট হিসাবে ১৮৩২ সালে প্রতিষ্ঠিত হয়েছিল এবং সম্প্রতি অবধি দুটি পৃথক সংস্করণ, উত্তর কাউন্টি সংস্করণ এবং সিটি ও দক্ষিণ সংস্করণে প্রকাশিত হয়েছিল।
সংবাদপত্রটির মালিকানা নিউজকোয়েস্ট মিডিয়া গ্রুপের।